
Svaka privatizacija je pljačka! 


Pre samo nekoliko dana, vlada 
nas je obavestila putem svojih 
medijskih poslušnika da je 
„odobrila” privatizaciju Galenike 
i Politike. To su logični koraci u 
novoj pljački, još jednoj „pošte- 
noj” privatizaciji koju je pod 
firmom „patriotskog liberali- 
zma” plasirao ministar privrede 
Radulović. Nova vlada pokušava 
da nas ponovo prevari, obećavaju- 
ći ovaj put „poštenu” i „dobro 
kontrolisanu” privatizaciju - kao 
da je jedina mana dosadašnjih 
privatizacijskih pljački bila to što 
su vršene ,,nekontrolisano“. 

Svaki postupak koji industriju i 
dobra stavlja u privatne ruke je 
pljačka, bez obzira na to koliko 
se „kontrolisano” i „pošteno” to 
radilo i koliko „čiste” te ruke bile. 



Odgovor radničke klase na to akcija protiv gazda i države, a 
može biti samo jedan - direktna zatim kolektivizacija. 


Kragujeuac: Barikada se nastavlja! 

Radnici kragujevačkog „Autosao- 
braćaja" ni posle više od mesec dana 
ne prekidaju blokadu magistarlnog 
puta Kragujevac - Kraljevo i pruge 
kod stanice u Grošnici. Oni su išli na 
sastanak kod Aleksandra Vučića, koji 
im je obećao da će biti „srećniji od 
decembra", ali im novac nije dao. Nije 
ispoštovan ni zahtev da „Autosaobra- 
ćaj“ bude jedna od glavnih tema na 
sednici vlade. Radnici protestuju zbog 
devet neisplacenih plata, zaostalih 12 
mesečnih naknada za prevoz i zbog 
neoveravanja zdravstvenih knjižica. 

Srbija: Neredovna plata trećini 
radnika 

Svaki treći radnik u Srbiji ne prima 
platu redovno. Prema podacima iz jula 


ove godine, platu ne prima redovno 
480.000 radnika iz privatnog sektora i 
još 170.000 iz javnih preduzeća. Prema 
zvaničnim informacijama, platu ma- 
nju od zakonskog minimalca dobija 
34.934 radnika. Poslodavci najčešće 
kasne sa zaradama u hemijskoj i pre- 
hrambenoj industriji, te proizvodnji 
gume i plastike, trgovini, proizvodnji 
metala i u građevinarstvu. Inspektorat 
za rad slabo kažnjava zbog problema u 
privredi, pa radnicima ostaje jedino da 
se samoorganizuju i neposredno izvr- 
še pritisak na gazde. 

Urugvaj: Radnici iz Srbije još uvek 
jarobljeni 

Radnici firme ,,Termoelektro“ iz 
Srbije, i dalje se bore za svoje plate 
u Urugvaju. Pritisak na radnike vrši 


se sa svih strana: od ,,Termoelektra“ 
iz Srbije koji im preti otkazima, od 
„Almaga 1 , firme koja je posredovala 
njihovom odlasku, inače u vlas- 
ništvu Aleksandra Majkanovića, 
predsednika URS u Kladovu, i od 
firme ,,Kresta“ koja je podizvođač 
i glavni izvođač radova urugvajske 
firme „Montes del plata“. Pritisak 
na radnike vrše i žuti sindikati a 
sada i država Urugvaj preko svojih 
sudova koji odlažu suđenje ne bi li 
se radnici vratili u Srbiju i time se 
oprostili od svojih para. Uz solidarnu 
pomoć drugova iz Međunarodnog 
udruženja radnika i radnica (MUR) 
i drugih radnika iz Urugvaja, oni 
ipak uspevaju da izdrže sve pritiske 
i nadamo se da će uskoro ostvariti 
svoje zahteve i vratiti se u Srbiju. 


“KOLEKTIVNI, B0RBEN0PREVRATNIČKI OPTIMIZAM DANAS JE NAŠ JEDINI STAV” (Đorđe Jovanović) 
















ZMRERIDIRUE V 

Kosovo - llconama torali 
najs romašn je da glasaju 



Da će na kosovskim izborima 
biti vršen otvoreni pritisak na 
najugroženije u društvu, a u korist 
političkih partija, svi smo očekiva- 
li. Ipak, iako postoje saznanja o 
otvorenim i agresivnim pretnjama 
građanima, od gubitka radnih 
mesta do fizičkih napada, retki su 
oni koji pristaju da javno o tome 
progovore. Jedna od njih je i Vesna 
Ćosić iz Kosovske Mitrovice, inače 
u devetom mesecu trudnoće. Ves- 
na je u petak, 15. novembra, oko 20 
časova, primila telefonski poziv iz 
kancelarije Socijalne pomoći. Tom 
prilikom joj je rečeno da treba da 

Daliste 
znali O 

...da je 218 miliona dece 
širom sveta naterano da 
radi, od čega 73% za neku 
od 500 najbogatijih kom- 

panija na svetu? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


dođe u nedelju prepodne jer dele 
šećer, brašno, zejtin i nešto novca. 
Uslov da primi ovu socijalnu po- 
moć bio je da glasa za „našeg 
Pantu”, odnosno Krstimira Pantića. 
„Moraš da izađeš na glasanje. Tebi 
država daje pomoć, pa si sada u 
obavezi da to vratiš“, rečeno joj je. 

Vesna se pita ko stoji iza ovog 
poziva, koji je doživela i kao ličnu 
uvredu zbog socijalnog položaja 
u kome se nalazi. „Boli me to 
potcenjivanje inteligencije. Ako 
neko prima socijalnu pomoć, to ne 
znači da nema ništa u glavi, da ne 
zna bar osnovna prava i da njime 
može da se manipuliše za neku 
crkavicu", kaže ona. 

Iako buduća samohrana majka 
kojoj je vlast zapretila ukidanjem 
socijalne pomoći i svake zaštite, 
ona je ustala u odbranu svog 
ljudskog dostojanstva i slobode 
i elementarnih radničkih prava, 
i odlučila da o ovome javno 
progovori. 

A oni kojima su usta puna „svete 
sprske zemlje“ i „odumiranja 
srpskog naroda“ zloupotrebili su 
katastrofalnu socijalnu situaciju 
na Kosovu samo da bi ,,zaseli“ u 
fotelje i nastavili da profitiraju na 
muci naroda. 


Preporučujemo film 


Godzilla (1954) 

Manje od deset 
godina nakon ba- 
canja atomskih 
bombi kojima su 
uništene Hiroši- 
ma i Nagasaka, 
u Japanu je 
snimljen fflm o 
praistorijskom 
čudovištu koga su američke pod- 
vodne nuklearne probe probudile 
iz milenijumskog sna. Godzila je 
metafora za nuklearno razaranje 
i pretnju koju atomsko oružje 
predstavlja po svet, a zloupotreba 
nauke dodatno je podcrtana epi- 
zodom u kojoj naučnik koji ima po- 
tencijalno rešenje okleva u strahu 
da bi političari i njegovo otkriće 
mogli da upotrebe za razaranje. 
Čudovište je visoko 50 metara, za 
sobom ostavlja radioaktivni trag jer 
je upilo ogromnu količinu radijaci- 
je iz nuklearnih proba i iz usta blju- 
je intenzivnu radijaciju kojom spa- 
ljuje sve na šta naiđe. 

The Vtfages of Fear (1953) 

U nekom selu u 
Južnoj Americi 
zarobljeno je 
desetak stra- 
naca raznih 
nacionalnosti. 
Put vodi samo do 
naftne bušotine, 
pruga ne postoji, 
a avion je jedino 
prevozno sredstvo, međutim ni- 
ko od nih nema novca za kartu. 
Zapravo jedva imaju para da ne 
umru od gladi. Kada dođe do 
požara na naftnoj bušotini, kom- 
panija koja vadi naftu treba da 
preveze nekoliko stotina kilograma 
nitroglicerina, potrebnih za gaše- 
nje požara, po veoma lošem putu i 
nudi veliku svotu novca vozačima 
koji se jave da obave ovaj strahovito 
opasan posao. 

Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Jugonostalgija - zamena za 
revolucionarno organizovanie 


Dovoljno je vremena prošlo od 
ratova na području nekadašnje 
SFRJ, a svi narodi koji su 
učestvovali u tom krvavom 
piru shvatili su kakve su budale 
ispali. Pošto je ta situacija od- 
mah potom garnirana panikom, 
stvorenom krajnje uobičajenom 
i za kapitalistički sistem sas- 
vim normalnom ekonomskom 
krizom koja je milione zavila u 
crno, nije čudo da se kod nas, ali 
i u ostalim zemljama regiona, sve 
češće može osetiti žal za „starim 
dobrim vremenima” kada smo 
živeli svi zajedno i dobro. 

Kao što je obično slučaj sa tako 
plitkom nostalgijom, ona se 
uglavnom svodi na podsećanja i 
slavljenja određenih istorijskih 
datuma, te, pre svega, na estet- 
sko flertovanje sa socijalističkim 
vremenima. Nema sumnje da 


će i ovogodišnji 29. novembar 
biti povod za takvo bežanje u svet 
snova. 

Uprkos mnoštvu zamerki koje 
se sa progresivnih, slobodarskih, 
pozicija mogu uputiti sistemu 
u SFRJ, nesumnjiva je činjenica 
da je civilizacijski standard koji 
je dosegnut u tom društvu bio 
nemerljivo viši od mraka u kome 
živimo trenutno, pa je stoga jasna 
tendencija naroda da slavi vreme u 
kome je živeo daleko bolje. 

Ali ono što u celokupnoj situaciji 
predstavlja problem je to što se 
taj civilizacijski nivo, taj životni 
standard, vidi kao proizvod bla- 
gonaklonosti Tita i partije, kao 
neka vrsta poklona tadašnjeg, po 
opštem mišljenju „dobrog” režima, 
narodu. Stvar je zapravo obrnuta: 
tadašnji, kao i bilo koji drugi 
državni sistem nije omogućavao 


dostojanstven život narodu zbog 
svoje dobrote, već zbog činjeni- 
ce da je stvoren nakon herojske 
narodnooslobodilačke borbe 
jugoslovenskih naroda. NOB je 
ono što nam je omogućilo da 
živimo životom gotovo dostoj- 
nim čoveka. 

Da bi situacija ponovo bila 
takva, nije dovoljno da se 
ogrnemo crvenim zastavama i 
počnemo da slavimo praznike 
i kultove prethodne države, već 
da se ponovo organizujemo u 
oslobodilačku borbu, u sindika- 
te i druge borbene organizaci- 
je. Jedino takva, revolucionarna 
borba može ponovo doneti 
promene, i stvoriti društvo u 
kome će biti moguć život koji je 
istinski dostojan življenja. 

Golub Jovanović 


Obezbeflenje u menzama sprovodi 
novu „studentsku dijetu" 



U studentskim restoranima 
„Studentskog centra Beograd“ 
već nekoliko dana je na snazi 


kontrola studentskih kartica. 
Naime, pripadnici obezbeđenja 
ne dozvoljavaju studentima ulaz u 
menze ukoliko nemaju elektronsku 
„studentsku karticu" koja glasi na 
njihovo ime. Takođe, studentima je 
dozvoljeno da obeduju samo ako 
obrok plate bonom sa svoje kartice. 
U suprotnom, studentu se oduzima 
kartica koja ne glasi na njegovo 
ime, a on biva brutalno izbačen iz 
restorana. 

Ovo u praksi znači ne samo 
da studenti koji imaju pravo na 
korišćenje menze neće više moći 
da ,,časte“ ručkom svoje kolege koje 
nisu na ,,budžetu“, već i da studenti 
koji su trenutno ostali bez bono- 


va na kartici i nisu u mogućnosti 
da uplate (bilo da im je nestalo 
novca, ili u tom trenutku ne radi 
blagajna) neće moći da računaju na 
solidarnost svojih kolega koji ima- 
ju obrok ,,viška“. Svi oni će morati 
da se snalaze na drugačije načine, ili 
da gladuju. 

Podsećamo da je pre svega par 
meseci država odlučila da poveća 
cenu za te iste menze, kao i za 
studentske domove, za čak trideset 
odsto. Ovakvim merama, kojih 
će zasigurno u bliskoj budućnosti 
biti još više, vladajuća klasa zadaje 
nove udarce već lošem studentskom 
standardu i urušava i ono malo 
preostalog dostojanstva studenata. 





Nekoliko stotina demonstranata, koji 
se protive izgradnji brze biznis-pruge 
između Torina i Liona, sukobilo se 
sa policijom u Rimu, u vreme dok je 
francuski predsednik Oland bio u poseti 
ovom gradu. Demonstranti su pokuša- 
li da se probiju do zgrade francuske 
ambasade, gde je trebalo da se održi 
sastanak Olanda i italijanskog premije- 
ra. Policija, koja je bila pod punom 
opremom za razbijanje demonstracija, 
potiskivala je demonstrante u uske uli- 
ce oko ambasade, a demonstranti su 
odgovorili bacajući flaše i kamenice. 
Evropska vlada i moćnici koji insistira- 
ju na ovom projektu, smatraju da će 
pruga doprineti „razvitku biznisa”, dok 
protivnici projekta, okupljeni u kampa- 
nji NoTav, ističu da će izgradnja pruge, 
koja bi trebalo da traje čitavu deceniju i 
na koju će biti spiskano 35 milijardi dola- 
ra javnog novca, naneti ogromnu štetu 
životnoj sredini, a praktično neće služiti 
ničemu. Oni smatraju da bi taj novac 
trebalo da bude preusmeren za rešava- 
nje stambenog pitanja, za zdravstvenu 


zaštitu, za škole i obrazovanje, za stvari 
od kojih bi svako mogao da ima koristi, 
a ne samo biznis elita. 

ŠtrajkrudarauTurskoj 

Oko 300 rudara zabarikadiralo se u 
jednom rudniku u oblasti Zonguldak 
pored Crnog mora, u znak protesta 
protiv veoma loših uslova rada i zaštite 
na radu. Nameravaju da ostanu u rud- 
niku dok svi njihovi zahtevi, izloženi u 
opširnom spisku, ne budu ispunjeni. 
Štrajk su pokrenuli rudari iz noćne sme- 
ne, a sutradan se s njima solidarisalo još 
oko 2.000 radnika iz dnevne smene, koji 
su odbili da uđu u okno rudnika. 

Rudari traže da im se omogući rad u 
posebnim čizmama i kaputima, kao i da 
se prekine dosadašnja praksa da se ulaz 
u okno zaključava spolja tokom radnog 
vremena. Oni zahtevaju i odgovornije 
angažovanje ekipa hitne pomoći, navo- 
deći kao primer da je jedan radnik u 
rudniku doživeo srčani udar, a da je hit- 
na pomoć stigla tek nakon 35 minuta. 

U proteklih dvadeset godina u rud- 


nicima u Turskoj živote je izgubilo ne- 
koliko hiljada rudara. Ove godine je 
zbog širenja gasa umrlo osmoro, a 2010. 
godine je nastradalo trideset rudara 
zbog trovanja ugljen-monoksidom. 
Uprkos sve češćim izveštajima o uru- 
šavanju zidova i plafona u oknima, 
šefovi insistiraju da se rad nastavlja, 
tretirajući ozbiljne povrede i smrt 
kao uobičajenu svakodnevicu u ovom 
poslu. 

Sveopšte antiparlamentarno 
raspoloženje u Rusiji 

Više od četrdeset odsto anketiranih 
Rusa smatra da je Državna duma 
(parlament) - nepotrebna. 

Za dve godine broj Rusa koji smatraju 
da je život moguće organizovati bez 
Državne dume porastao je do 43 odsto. 
Prema rezultatima iz 2011. godine, 
taj stav je imalo 32 odsto ispitanika. 
Rezultati anketiranja pokazuju da opa- 
da interes građana za rad poslanika 
- samo 41 odsto ispitanika interesuju 
aktivnosti skupštinskih prevaranata. 


Centar za liberterske studije predstavlja: 

Borba za znanje 

Zbirka dokumenata i svedočanstava o 
studentskom protestu 2006, kada su se studenti 
prvi put organizovali direktno-demokratski i 
blokirali fakultet. Na preko 300 strana sabrana 
su sva dokumenta protesta, kao i svedočanstva 
i lična iskustva učesnika o svakom aspektu 
protesta. 




RUDARI, ZABARIKADIRANI U JEDNOM RUDNIKU U TURSKOJ, 
ZAHTEVAJU POBOLJŠANJE MERA ZAŠTITE NA RADU 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 































